කොළඹ අද පැවති මාධ්‍ය හමුවකට එක්වෙමින් ඔහු කියා සිටියේ පසුගිය වසරේ නොවැම්බර් සහ දෙසැම්බර් මාසවල මහපොළ ශිෂ්‍යාධාර හිඟ මුදල් වහාම ලබාදෙන ලෙස මුදල් අමාත්‍යවරයා ලෙස, අග්‍රාමාත්‍ය මහින්ද රාජපක්ෂ මහා භාණ්ඩාගාරයට නියෝග කර ඇති බවයි.මහපොළ ශිෂ්‍යත්ව අරමුදලේ රුපියල් බිලියන 2කට අධික මුදලක් පසුගිය රජය විසින් අවභාවිත කර ඇති බවට තොරතුරු වාර්තා වන බව ද අමාත්‍ය බන්දුල ගුණවර්ධන ප්‍රකාශ කළා.මේ අතර නවකවද සිද්ධියක් මුල් කර ගනිමින් කොළඹ විශ්වවිද්‍යාලයේ පසුගිය දා හට ගත් ගැටුමට අදාළව අත්අඩංගුවට ගත් සිසුන් 12 දෙනා අද අලූත්කඩේ මහේස්ත්‍රාත් අධිකරණයට ඉදිරිපත් කිරීමට නියමිතයි.